Vita:Szegedi Szabadtéri Játékok

message: ,  Az átnevezés során említésre került a szerköffben egy erről szóló vita, amiben nem látom az erről szóló konszenzust, ellenben inkább azok a vélemények dominálnak, amely szerint a kisbetűs írásmód a megfelelő, így nem annyira látom alátámasztottnak az átnevezés jogos voltát. --PallertiRabbit Hole 2016. december 1., 21:18 (CET)
Amennyire össze tudom foglalni a magam számára az eddigi hasonló eseteket, azt szűrtem le, hogy ha intézményszerűen működik a rendezvény, akkor nagybetűs. E konkrét esetben eszerint azt kéne kideríteni, mennyire időszakos, alkalomszerű vagy rendszeres és intézményi hátterű.
Kispadosnak mindenesetre azt üzenem, hogy nem nemecsekesítés a magyar helyesírási szabályok betartása. Sem angolok, pláne nem németek vagyunk. A magyar helyesírás csak tulajdonneveket írat nagybetűvel, illetve nagy kezdőbetű dukál a mondatkezdésnek és a címeknek. Slussz. – LApankuš 2016. december 1., 21:53 (CET)
Ez konkrétan benne van az OH-ban, nagybetűkkel. – Pagony foxhole 2016. december 1., 22:06 (CET)
Én is így értettem akkor: általában kisbetű lesz, de ha intézményesült, akkor nagy. A konkrét esetről szól az OH 1302. oldala: „Szegedi Szabadtéri Játékok szegedi szabadtéri játékoki”. Sajnos indoklás nincs hozzá, csak feltételezem, hogy intézményesültnek tekinti. --Karmela posta 2016. december 1., 22:39 (CET)
Sőt: akh12#F6 „191. A rendezvények, rendezvénysorozatok, társadalmi és politikai mozgalmak, programok stb. nevét ajánlatos kis kezdőbetűvel írni, például: jövőkutatási konferencia, nemzetközi orvoskongresszus, légkörkutatási szimpózium, termoanalitikai tudományos ülésszak, erdészeti és faipari tudományos napok, a magyar nyelv hete, fásítási hónap, országos középiskolai tanulmányi verseny, 15. nemzetközi könyvfesztivál. – De intézménynévként a nagy kezdőbetűs írás is elfogadható, például: Budapesti Nemzetközi Vásár, Szegedi Szabadtéri Játékok.” --Karmela posta 2016. december 1., 22:45 (CET)
Szerintem Pagony érve a konkrét szócikk kapcsán abszolút döntő, így nyilván a nagy kezdőbetűs cím a jó és így most ezzel a vitalapi szakasszal nyoma is van a címváltozat jogosságának. --PallertiRabbit Hole 2016. december 1., 22:49 (CET)
replies: text: Mivel megszólítottak csak ezért írok. Félreértés ne essék én ellensége és nem híve vagyok az idegen nyelvek térhódításának, anyanyelvünk eltorzításának. Fel vagyok háborodva például, hogy a törvényes tilalom ellenére, a boltok sokaságában már csak angol nyelvű tájékoztató táblák láthatók. A szél ellen azonban nem lehet... Az általam bekért MTA állásfoglalás is ezt tükrözi. Evidens, hogy vétve vagyon a helyesírásunknak, de a tudós testület sem tudta megállítani az angol mintájú címadás tömeges, kontrollálhatatlan alkalmazását. Véleményem szerint vitázni arról kellene, hogy a magyar wikipédia is beáll a sorba, nem megy szembe az árral és elfogadja vagy nem fogadja el az MTA ajánlását. Miszerint átvesszük az eredi neveket, minden olyan esetben, ha azt az MTA nyelvőrei nem tiltják. Kénytelen vagyok közölni, ha ragaszkodunk a helyesírási szabályok betartásához, köznevetség tárgyai lehetünk. Sajnos ezt három intézménynél is volt szerencsém megtapasztalni

text: Őszintén sajnálom, hogy ez a polémia ismét terítékre került. Az én hibám. Bátorkodtam ugyanis -az Egyéb közösségi oldalon- szóvá tenni, hogy egy hat éve általam írt cikket, egy szerkesztőtársunk megbeszélés nélkül átnevezett. Ennek egyébként semmi akadály nem lett volna, mert a korábbi, dokumentált vitákban ez ellen nem kardoskodtam. Ennek ellenére a szócikk átnevezésére sem 2010-ben, sem 2012-ben nem került sor.
replies: text: :A további vitának, -a szavazásnak aztán végképp- nem kívánok résztvevője lenni! – Kispados vita 2016. december 1., 22:51 (CET)
Akkor ez – úgy tűnik – megoldódott és a jelenlegi cím a helyes. Ez persze nem jelenti azt, hogy ne lett volna korrekt eljárás megkérdezni mások véleményét annak, aki bizonytalan benne, és nem jelenti azt, hogy más eset is pont erre a kaptafára húzható rá. – LApankuš 2016. december 1., 23:15 (CET)
thread_title:  Szócikk átnevezés, cím helyesírása